বিছনাকান্দি সিলেট শহর থেকে প্রায় ৬০ কিলোমিটার দূরে সীমান্ত ঘেঁষা পর্যটনকেন্দ্র। পাথর বিছানো বিস্তীর্ণ প্রান্তরের ওপর বয়ে চলা ভারতের মেঘালয় রাজ্যের পাহাড়ি ঝর্ণা বিছনাকান্দির মূল আকর্ষণ। জাফলংয়ের সাথে বিছনাকান্দির অনেকটাই মিল আছে, তবে বিছনাকান্দির পানি জাফলংয়ের চেয়েও স্বচ্ছ। পানিতে বসে ছবি তুললে পানির নিচের পাথরও দেখা যায়। আকাশছোঁয়া পাহাড়ের কোলে এ যেন পৃথিবীর এক অপরূপ বিছানা। হ্যাঁ, বিছনাকান্দি সত্যিই জান্নাতি এক বিছানা। বর্তমানে সিলেটের সবচেয়ে আকর্ষণীয় পর্যটনকেন্দ্র।